Mohlologadi wa Tsarepata o Ile a Putswa ka Baka la Tumelo ya Gagwe _ E Ithutwago
MABAPI LE RENA
Lenaneo la Thuto ya Beibele
Sehlogo sa go Feta
Mohlologadi wa Tsarepata o Ile a Putswa ka Baka la Tumelo ya Gagwe
Jehofa ke Mogwera wa Rena yo Mogolo
O ka rata go bala sehlogo se ka leleme lefe? %%
Tsogo ye e kgahlišago e diragetše mo e ka bago nywaga e 3 000 e fetilego. O ka bala ka yona go Dikgoši tša Pele kgaolo 17. Monna yo a bego a etetše mosadi yoo ke moporofeta wa Modimo e lego Eliya. Mosadi yoo yena e be e le mang? E be e le mohlologadi yo Beibele e sa mmolelego ka leina yoo a bego a dula motseng wa Tsarepata. Go tsošwa ga morwa wa gagwe e bile e nngwe ya ditiragalo tšeo di ilego tša matlafatša tumelo ya gagwe kudu. Ge re dutše re ahlaahla pego ya mabapi le yena, re tla ithuta dithuto tša bohlokwa kudu.
Mosadi yoo o ile a araba ka gore: “Ke ikana ka Jehofa Modimo wa gago yo a phelago gore ga ke na senkgwa, eupša ke na le bupi bjo bo ka tlalago seatla ka pitšeng e kgolo le makhura a manyenyane ka legapaneng; bjale šefa ke topelela dikgong tše sego kae gore ke yo apeela nna le morwa wa ka gomme re je ke moka re hwe.” (1 Dikg. 17:12) Anke re boneng seo poledišano ye e re rutago sona.
Gaešita le ge mohlologadi yo wa modiitšana wa Tsarepata a be a phela gare ga barapedi ba medimo ya diswantšho, o be a na le tumelo. Jehofa o ile a romela Eliya go mosadi yo gore a thuše yena le moporofeta yo wa gagwe. Re ka ithuta thuto ya bohlokwa tabeng ye.
Mohlologadi yo o ile a iphološa le go phološa morwa wa gagwe ka baka la go bontšha tumelo go Modimo wa Eliya e lego Jehofa
Seo re ka ithutago sona mo ke gore Modimo o šegofatša bao ba bontšhago tumelo. Ge potego ya gago e lekwa gomme o bontšha tumelo, Jehofa o tla go thuša. E tla ba Mohlokomedi, Mošireletši le Mogwera wa gago e le gore a go thuše go fenya teko yeo.—Ek. 3:13-15.
‘NA O TLILE GO NNA GO TLO BOLAYA MORWA WA KA?’
Tumelo ya mohlologadi yo e be e sa lebanwe ke teko e nngwe gape. Pego ya Beibele e re: “Ka morago ga dilo tše, morwa wa mosadi yoo, yo e lego yena mohumagadi wa ntlong yeo, a babja, gomme bolwetši bja gagwe bja gakala moo a ilego a hwa.” Ge mma yo yo a bego a kwele bohloko a dutše a ipotšiša lebaka la masetlapelo ao a mo wetšego, o ile a re go Eliya: “Ke na le taba mang le wena monna wa Modimo wa therešo? O tlile go nna go tlo nkgopotša molato wa ka le go bolaya morwa wa ka.” (1 Dikg. 17:17, 18) Mantšu a a bogale a ra go re’ng?
“BONA, MORWA WA GAGO O A PHELA”